फाइनल मुकाबले के टिकटों की कालाबाजारी  
मुंबई में विश्व कप क्रिकेट के फाइनल मुकाबले के टिकट खुलेआम 50,000 से डेढ़ लाख रुपये तक में ब्लैक में बेचे जा रहे हैं, वह भी स्टेडियम के गेट पर।
मुंबई में विश्व कप क्रिकेट के फाइनल मुकाबले के टिकट खुलेआम ब्लैक में बेचे जा रहे हैं, वह भी स्टेडियम के गेट पर। यहां टिकटों की कालाबाजारी वही कर रहे हैं, जिन पर इसे रोकने की जिम्मेदारी है। 50,000 रुपये से लेकर डेढ़ लाख रुपये तक में धड़ल्ले से ब्लैक में टिकट बेचे जा रहे हैं।  पुलिस के सामने कालाबाजारी हो रही है, लेकिन इसे रोकने की कोई कोशिश नहीं की जा रही है। वानखेड़े स्टेडियम में मैच का मजा लेने के लिए हजारों दर्शक जुटेंगे। ऐसे में सुरक्षा के फूल प्रूफ इंतजाम किए जा रहे हैं।  साउथ मुंबई जहां वानखेड़े स्टेडियम स्थित है, उसे नो फ्लाई जोन घोषित कर दिया गया है। मुंबई में शुक्रवार रात 12 बजे से बल्क एसएमएस यानी एक साथ कई लोगों को एसएमएस भेजने पर पाबंदी लगा दी गई है। ये पाबंदी 3 अप्रैल की सुबह तक लागू रहेगी।